### 8.     Tilbagekøbsdeklaration hos Fællesorganisationens Boligforening, afd. 14

**Åbent**

Sagsnr.: 326-2018-10643       J.nr.: 03.00.12           Dokumentnr.:
326-2019-147125

**Sagstype**

Orientering.

**Resume og sagens baggrund**

Kommunalbestyrelsen godkendte på sit møde den 27. februar
2019 ”*Aftale om frikøb af tilbagekøbsdeklarationer*” vedrørende de almene
boligorganisationer i Kalundborg. Det var de enkelte boligorganisationer, som
selv forinden meddelte kommunen, hvilke af deres ejendomme, som havde en
tinglyst tilbagekøbsdeklaration. Efterfølgende har Fællesorganisationens
Boligforening (FOB) nu konstateret endnu en ejendom under afd. 14, hvor der er
en tinglyst tilbagekøbsdeklaration. Det drejer sig om [adresse] 15-25 og
[adresse], og FOB ønsker nu også at indfri denne.

Ifølge aftalens pkt. 2.0 skal eventuelle senere konstaterede
ejendomme med tilbagekøbsdeklarationer behandles efter denne aftalemodel, dvs.
efter samme beregning m.v., og sagen fremsendes herefter ”kun” til orientering
for Kommunalbestyrelsen.

Landsbyggefonden har nu ved mail af 24. maj 2019 opgjort
frikøbsbeløbet til 548.027 kr., som vil blive opkrævet hos FOB.

**Indstillinger**

Direktøren indstiller, at orienteringen tages til
efterretning.

**Behandling**

Økonomiudvalget, Kommunalbestyrelsen.

**Sagsfremstilling**

I den oprindelige aftale, som blev godkendt af
Kommunalbestyrelsen den 27. februar 2019, var FOB, afd. 14 medtaget med et
frikøbsbeløb på [adresse] kr. efter rabat på 40 % for ejendommen Silas Kjær
51-59. I forbindelse med hjemtagelse af kreditforeningslånet hertil,
konstaterede realkredit, at der i afd. 14 var endnu en tilbagekøbsdeklaration,
hvorfor belåningen blev udskudt indtil en samlet beregning og betaling havde
fundet sted.

I aftalens pkt. 2.0 er der således taget højde for sådanne
”glemte” tilbagekøbsdeklarationer, således: *De ejendomme, der er omfattet af
denne aftale, er foreløbigt opgjort i bilag 2. Eventuelt senere konstaterede
ejendomme med tilbagekøbsdeklaration skal behandles efter denne aftalemodel i
dialog med den pågældende boligorganisation*. – Dette indebærer således, at
denne ”nye” tilbagekøbsdeklaration kan behandles administrativ hos såvel
boligorganisation som i kommunen.

Aftalen, som blev godkendt af kommunalbestyrelsen den 27.
februar 2019 er vedhæftet.

*Huslejen*

Det ”nye” frikøbsbeløb på 548.027 kr. er nu medtaget i den
eksisterende ansøgte støttesag til nedbringelse af huslejen hos
Landsbyggefonden, således at Margrethe Lauritsen ikke påvirkes yderligere i forhold
til den tidligere ansøgning.

Det vil sige, at støtten fra Landsbyggefonden forsat vil
udgøre, at Odette Kjær det 1. år fortsat højst kan udgøre 2 kr./m2/år,
det 2. år højst 3 kr./m2/år, det 3. år højst 4 kr./m2/år, og efter det 3. år
reguleres lejeforhøjelsen hvert år efter særlige regler for
pris-/lønstigninger.

*Kommunegaranti*

Kalundborg Kommune har tiltrådt at ville give kommunegaranti
for realkreditlån til indfrielse og frikøb af tilbagekøbsdeklarationer, jf.
aftalens § 3.2.

**Økonomiske konsekvenser**

Frikøbsbeløbet på 548.027 kr. vil blive opkrævet hos FOB, og
beløbet vil blive tilført likvide aktiver.

**Økonomiudvalgets møde den 19.
juni 2019:**

Anbefales.

**Bilag**

|  |  |
| --- | --- |
| Aftale om frikøb af tilbagekøbsdeklarationer med underskrifter - godkendt af kommunalbestyrelsen 27-02-2019 | 326-2019-149745 |